Diari Oficial de la Generalitat Valenciana


Sumari del DOGV 7341, del 19-08-2014 (2014/7489)

Informació pública del pla especial de la Marjal i del Bé d'Interés Cultural de l'Alqueria del Duc (PP-741).
------------------------------------------------------------------------------------------------------------

### Dades del document

Número de DOGV
:   7341

Data del DOGV
:   19-08-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/7489


Organisme emissor
:   Ajuntament de Gandia

Tipus de document
:   Anunci

Informació pública del pla especial de la Marjal i del Bé d'Interés Cultural de l'Alqueria del Duc (PP-741). [2014/7489]  
El Ple de l'Ajuntament, en sessió de data 9 de juliol de 2014 ha adoptat l'acord, del tenor literal següent:  
«3.2. Acord d'un nou tràmit d'informació al públic del Pla Especial de la Marjal i del Bé d'Interès Cultural de l'Alqueria del Duc (PP-741)  
  
Pel secretari general del Ple es dóna compte del dictamen emès per la Comissió del Ple d'Urbanisme, Medi Ambient, Territori, Sostenibilitat, Habitatge i Serveis Urbans, en sessió celebrada el dia 3 de juliol de 2014, sobre l'assumpte de referència i del tenor literal següent:  
  
«Es dóna compte de la proposta formulada pel regidor de govern titular de l'Àrea d'Arquitectura, Urbanisme i Habitatge, en relació a l'assumpte de referència i del tenor literal següent:  
  
Antecedents  
1. El 20 de desembre de 2011 l'Ajuntament de Gandia presenta davant la Conselleria d'Infraestructures, Transport i Medi Ambient el Document Inicial corresponent al pla especial de la Marjal de Gandia, que inclou la instal·lació d'un camp de golf Pitch & Putt.  
2. Aquest instrument de planejament s'està tramitant de conformitat amb el que disposa la Llei 9/2006, de 28 d'abril, sobre avaluació dels efectes de determinats plans i programes en el medi ambient (LEAE).  
  
3. La Comissió d'Avaluació Ambiental de la Direcció General d'Avaluació Ambiental i Territorial en sessió celebrada el 19 de setembre de 2012 acorda emetre el document de referència del pla especial de la Marjal de Gandia (Expedient 94/9872-NOL).  
4. El Ple de l'Ajuntament en sessió ordinària celebrada el 7 de febrer de 2013 aprova:  
- L'informe de sostenibilitat ambiental corresponent al pla especial de la Marjal i del BIC de l'Alqueria del Duc  
- El pla de participació pública del pla especial de la Marjal de Gandia i del BIC de l'Alqueria del Duc  
- L'estudi d'integració paisatgística que forma part del projecte.  
- I sotmetre a consulta per un període de 45 dies el pla especial de la Marjal de Gandia i del BIC Alqueria del Duc, conjuntament amb el seu informe de sostenibilitat, i els estudis acústic i hidrogeològic; i obrir un període de 45 dies perquè les persones interessades puguen presentar observacions i suggeriments a l'estudi d'integració paisatgística del pla especial de la Marjal de Gandia i del BIC Alqueria del Duc  
Als efectes del que estableixen l'article 10 de la LEAE, i l'article 83.2.b de la Llei 16/2005, de 30 de desembre, de la Generalitat, Urbanística Valenciana (LUV), segons la redacció donada per la Llei 12/2010, de 21 de juliol, de mesures urgents per a agilitzar l'exercici d'activitats productives i la creació de l'ocupació.  
5. Els edictes de submissió a informació pública s'han publicat en el diari Las Provincias el 16.02.2013; en el Diari Oficial de la Comunitat Valenciana DOCV número 6971 de 22.02.2013; i en el diari Levante el 23.02.2013, als efectes d'allò establert en l'article 10 de la LEAE i l'article 83.2.b de la LUV.  
6. Durant el tràmit de participació pública i d'informació pública i consultes es presentaren les al·legacions, reclamacions i suggeriments que consten en l'expedient administratiu, així mateix es van formular les corresponents consultes a les distintes administracions sectorials afectades.  
7. Transcorregut el període de 45 dies de participació i informació pública s'han analitzat i han estat contestades les al·legacions, suggeriments i observacions realitzades per les persones interessades i les respostes de les administracions públiques consultades.  
9. Havent-se aprovat la proposta de Memòria Ambiental mitjançant acord plenari de 18 de juliol de 2014, amb data de 5 d'agost de 2013 es va remetre a la conselleria l'expedient administratiu interessant-se l'aprovació definitiva de la proposta de memòria ambiental.  
10. Amb data de 27 de març de 2014, per part de la Comissió de Medi Ambient s'emet la memòria ambiental i es requereix a l'Ajuntament de Gandia per tal que incorpore la següent documentació:  
- Informe de la Conselleria de Turisme, Cultura y Esport en referència a la protecció del Patrimoni Cultural  
- Informe Acústic i atendre a les determinacions que s'establisquen en el seu cas  
- Incorporar totes les determinacions que s'establisquen quant als usos incompatibles en aquests informes i en referència al risc d'inundabilitat i geomorfològic.  
- Incorporar totes les determinacions establertes en el informe de l'SDG de Medi Natural de data de 23 de juliol de 2013  
11. Considerant aquests antecedents, amb data de 6 de maig de 2014 es remet al Servei Territorial de Cultura i Esport de la Conselleria de Cultura, Educació i Esport la sol·licitud dels Informes corresponents, tant respecte del pla especial com del catàleg de béns immobles que incorpora.  
12. Així mateix s'han incorporat a la darrera versió del pla especial de la Marjal i de l'Alqueria del Duc de data d'abril de 2014, la totalitat de les determinacions i condicionants determinants a les conclusions de la memòria ambiental de 14 de març de 2014. (Capítol 13é de la Memòria Justificativa del Pla Especial)  
Als citats fets resulten ser d'aplicació els següents:  
  
Fonaments de dret  
L'article 13 de la LEAE estableix que l'òrgan promotor elaborarà la proposta de pla o programa, amb consideració a l'informe de sostenibilitat ambiental, les al·legacions formulades, incorporant les determinacions a la memòria ambiental.  
així mateix i de conformitat amb el que disposa la disposició transitòria primera de la Llei 21/2013, d'Avaluació Ambiental, el procediment previst en aquesta norma no resulta d'aplicació a les avaluacions ambientals estratègiques iniciades abans de l'entrada en vigor d'aquesta norma.  
Sobre la base dels fets i fonaments jurídics exposats, s'eleva a la consideració de la Comissió del Ple d'Urbanisme, Medi Ambient, Territori, Sostenibilitat, Habitatge i Serveis Urbans, la següent  
  
  
Proposta d'acord  
  
Primer. Acordar un nou tràmit d'informació al públic per un termini de 45 dies, del pla especial segons la relació de documents que a continuació s'allisten:  
a) Estudi d'afecció a la xarxa natura 2000, versió maig 2013  
b) Pla especial de la Marjal i del BIC Alqueria del Duc, versió abril 2014  
c) Memòria d'impacte patrimonial, versió maig 2013  
d) Memòria de sostenibilitat econòmica, versió octubre de 2013 i aprovada per junta de govern local amb data 13 de gener de 2014  
e) Estudi d'integració paisatgística pla especial, versió novembre 2012  
f) Estudi d'integració paisatgística del projecte de camp de golf, versió juny 2014  
g) Pla especial de reserva de sòl dotacional esportiu, versió gener 2013  
h) Estudi de mobilitat camp de golf, versió novembre 2012  
i) Estudi de vulnerabilitat ambiental camp de golf, versió juny 2013  
  
j) Annex de l'article 44 de la Llei 9/2006, de Camps de Golf, versió juny 2013  
k) Estudi d'afeccions als recursos hídrics, versió gener 2013, i informe de la CHJ de 8 de juliol de 2013  
l) Estudi acústic, versió abril 2014.  
Segon. Declarar la innecessarietat de sol·licitar els Informes ja emesos durant la tramitació de l'Avaluació Ambiental Estratègica, llevat de l'informe de la Conselleria de Turisme, Cultura i Esport sobre la conformitat amb la normativa de patrimoni cultural, l'informe a l'estudi acústic així com el referent a la inundabilitat així com a risc geomorfològic, tal i com es deriva de la memòria ambiental de data de 14 de març de 2014.  
Tercer. Publicar en el Diari Oficial de la Comunitat Valenciana aquest acord.  
Quart. Donar trasllat de la present resolució a la totalitat d'interessats en este expedient que consten en el pla de participació pública, als efectes d'allò previst als articles 2.2 i 23 de la Llei 27/2006, de 18 de juliol, per la qual es regulen els drets d'accés a la informació de participació pública i d'accés a la justícia en matèria de medi ambient (que incorpora les directives 2003/4/CE i 2003/35/CE).  
  
Els terminis per a la presentació d'al·legacions, suggeriments i observacions començaran a computar a l'endemà de la publicació d'aquest acord en el Diari Oficial de la Comunitat Valenciana.  
Quinto. Los documents sotmesos a informació pública, consulta i participació pública estaran disponibles per a les persones interessades i ciutadans en general en el Departament d'urbanisme de l'Àrea d'Arquitectura, Urbanisme i Habitatge situades a la tercera planta de l'edifici consistorial a la plaça Major, 1, de Gandia i en la pàgina web de l'Ajuntament .  
Sisè. Una vegada finalitzat el nou tràmit d- informació al públic, es produirà, si és el cas, l'aprovació del pla especial de la Marjal de Gandia i del BIC Alqueria del Duc per part de l'Ajuntament de Gandia i la seua remissió a la Comissió Territorial d'Urbanisme per a la seua aprovació definitiva.»  
  
Gandia, 31 de juliol de 2014.- El secretari general del ple (R. Conselleria de Presidència 13.12.2012, DOCV 26.12.2012): Lorenzo Pérez Sarrión.